Ved dagens indvejning mødte Kasper Bruun tidligere op. Man lavede en test-vejning, der viste, at han vejede 100 gram for meget. Men ved den officielle vejning passede grammene, og han blev godkendt. Kasper Bruun er derfor klar til bokseringen i morgen. Hans modstander derimod vejede for meget ved den officielle indvejning, og skulle derfor vejes igen efter nogle timer. Her tog det hele tre omgange inden vægten passede. Og for at det lykkedes måtte Di Rocco smide alt tøjet inklusiv underbukserne. Michele Di Rocco har vundet 16 af sine 38 sejre på knockout. De to boksere er i letweltervægtklassen, hvor man maksimum må veje 63 kilo.
Kun dagen før det store boksebrag i Milano har Michele Di Rocco, der er nordjyske Kasper Bruuns modstander, været en presset mand. Han vejede for meget til indvejning.